open-index/open-wikipedia-markdown huggingface dataset:
ΦΚ Ζεσταφόνι

Η **ΦΚ Ζεσταφόνι** είναι μια γεωργιανή ποδοσφαιρική ομάδα από την πόλη Ζεσταφόνι. Ιδρύθηκε το 2004. Έδρα της ομάδας είναι το David Abashidze Stadium χωρητικότητας 4558 θεατών. Συμμετέχει στο Πρωτάθλημα ποδοσφαίρου Γεωργίας το οποίο έχει κατακτήσει 2 φορές (2010-11, 2011-12).

## Εξωτερικοί σύνδεσμοι

*Επίσημη ιστοσελίδα
*Fan-club website
*Soccerway.com

Κατηγορία:Ποδοσφαιρικές ομάδες Γεωργίας
Κατηγορία:Ιδρύσεις ποδοσφαιρικών ομάδων το 2004
ΦΚ Μεσχέτι Αχαλτσίχε

Η **ΦΚ Μεσχέτι Αχαλτσίχε** είναι μια γεωργιανή ποδοσφαιρική ομάδα από το Αχαλτσίχε. Έδρα της ομάδας είναι το Central Stadium χωρητικότητας 3000 θεατών. Η ομάδα είχε μερικές συμμετοχές στο Πρωτάθλημα ποδοσφαίρου Γεωργίας.

## Διακρίσεις
***Pirveli Liga**
** **2η θέση**: 2007
** **3η θέση**: 1995

Κατηγορία:Ποδοσφαιρικές ομάδες Γεωργίας
Αυτοδιαψευδόμενη προφητεία

Μια **αυτοδιαψευδόμενη προφητεία** είναι το συμπλήρωμα /αντίστροφο μιας αυτοεκπληρούμενης προφητείας, είναι δηλαδή μια πρόβλεψη που εμποδίζει να συμβεί αυτό που προβλέπει. Είναι γνωστή επίσης και ως "δίλημμα του προφήτη" γιατί όταν κάποιος προμηνύει μια καταστροφή, οι εμπλεκόμενοι ενδέχεται να αναλάβουν δράση ώστε να αποτραπεί το κακό, διαψεύδοντας έτσι την προφητεία. 

Είναι σημαντικό να διευκρινήσουμε ότι μια αυτοδιαψευδόμενη προφητεία οφείλεται σε αρνητική [ανάδραση], δηλαδή σε μείωση ή παύση της ανατροφοδότησης μιας κατάστασης, ενώ μια αυτοεκπληρούμενη προφητεία οφείλεται σε θετική ανάδραση, δηλαδή στην αυτοτροφοδότηση της έκβασης που προβλέπει.

Αν η πρόβλεψη γίνεται εσκεμμένα με σκοπό να αποτρέψει αυτό που προβλέπει, τότε είναι μια τεχνική χειραγώγησης που βασίζεται στην αντίστροφη ψυχολογία. Ένα πολύ απλό παράδειγμα είναι όταν ένας γονέας λέει σε ένα παιδί ότι δεν είναι ικανό να κάνει κάτι, το οποίο γνωρίζει ότι δεν είναι πολύ πέρα από τις ικανότητες του παιδιού αλλά απαιτεί κάποια προσπάθεια εκ μέρους του, και το παιδί βάζει υπερβάλλοντα ζήλο για να αποδείξει ότι μπορεί να το κάνει, διαψεύδοντας έτσι την πρόβλεψη. 

## Παραδείγματα
* Ο βιβλικός προφήτης Ιωνάς αρνείται αρχικά να προειδοποιήσει το λάο της Νινεύη για την καταστροφή του, για να μην μετανοήσουν οι κάτοικοι της πόλης και ο Θεός τους συγχωρήσει με συνέπεια να μην καταστρέψει την πόλη. Πράγματι, όταν ο Ιωνάς τελικά τους ενημερώνει για την προφητεία, οι κάτοικοι της Νινευή αλλάζουν συμπεριφορά με συνέπεια ο Θεός να τους λυπηθεί και να μην εκπληρωθεί η προφητεία. 

* Το πρόβλημα με τον  ιό της χιλιετίας λέγεται ότι ήταν ζήτημα αυτοδιαψευδόμενης προφητείας, καθώς ο φόβος ότι ο μηδενισμός των ρολογιών των υπολογιστών με την έλευση της νέας χιλιετίας θα δημιουργούσε μαζικά προβλήματα στη λειτουργία των υπολογιστών με ανυπολόγιστες συνέπειες οδήγησε στις απαιτούμενες αλλαγές ώστε να αποφευχθεί το φαινόμενο.

## Παραπομπές


## Εξωτερικοί σύνδεσμοι
* 

## Δείτε επίσης
* Αυτοεκπληρούμενη προφητεία

Κατηγορία:Νόηση
Κατηγορία:Αιτιότητα
Κατηγορία:Προφητείες
ΦΚ Μπορζόμι

Η **ΦΚ Μπορζόμι** είναι μια γεωργιανή ποδοσφαιρική ομάδα από το Μπορζόμι. Ιδρύθηκε το 1936. Έδρα της ομάδας είναι το 
Jemal Zeinklishvili Stadium χωρητικότητας 5000 θεατών. Συμμετέχει στο Πρωτάθλημα ποδοσφαίρου Γεωργίας .

## Διακρίσεις
***Pirveli Liga**
** **2η θέση**: 2005

## Εξωτερικοί σύνδεσμοι
*Borjomi at UEFA.COM
*Borjomi at EUFO.DE 
*Borjomi at Weltfussball.de

Κατηγορία:Ποδοσφαιρικές ομάδες Γεωργίας
Κατηγορία:Ιδρύσεις ποδοσφαιρικών ομάδων το 1936
Προγκρές Μ-44

Το **Προγκρές Μ-44** (η NASA του έδωσε τις ονομασίες **Progress 3** ή **3P**) ήταν ρωσικό μη επανδρωμένο διαστημόπλοιο Προγκρές που εκτοξεύτηκε το 2001 για να ανεφοδιάσει τον Διεθνή Διαστημικό Σταθμό. Μετέφερε οξυγόνο, νερό, τρόφιμα, καύσιμα καθώς και εξοπλισμό για την διεξαγωγή επιστημονικής έρευνας. Ήταν το πρώτο διαστημόπλοιο της έκδοσης Μ που έφτασε στον σταθμό, όλα όσα προηγήθηκαν ήταν της έκδοσης Πρόγκρες-Μ1.
## Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 26 Φεβρουαρίου 2001. Το συγκεκριμένο διαστημόπλοιο είχε αριθμό σειράς 244.
Έφτασε στον διαστημικό σταθμό για να συνδεθεί με την οπίσθια θύρα του τμήματος Ζβεζντά στις 28 Φεβρουαρίου (09:49:47 GMT). Αποσυνδέθηκε στις 16 Απριλίου (08:48 GMT), μετά από παραμονή για ενάμιση περίπου μήνα στον σταθμό. Καταστράφηκε στην ατμόσφαιρα λίγες ώρες αργότερα πάνω από τον Ειρηνικό Ωκεανό.
## Δείτε επίσης
* Διαστημικές αποστολές το 2001
## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2001
Ευσέβιος της Μύνδου

Ο **Ευσέβιος της Μύνδου** ήταν φιλόσοφος από την Μύνδο του 4ου αιώνα, προσκείμενος στη νεοπλατωνική σκέψη και μαθητής του Αιδέσιου από την Πέργαμο. Από τον ιστορικό και φιλόσοφο της εποχής Ευνάπιο περιγράφεται ως ένας από τους κρίκους της αλυσίδας του χρυσού αιώνα των Νεοπλατωνιστών. Υπήρξε υποστηρικτής του Νεοπλατωνισμού όσον αφορά τη λογική και πολέμιος της μαγείας και του μυστικισμού. Λόγω αυτής της κριτικής εξοργίστηκε ο μετέπειτα αυτοκράτορας Ιουλιανός ο οποίος προτιμούσε τον μυστικισμό του Μάξιμου και του Χρυσάνθιου.. Ο συγγραφέας Ιωάννης Στοβαίος του 5ου αιώνα, σε ένα από τα ανθολόγια που συνέγραψε, παραθέτει έναν κατάλογο ηθικών επιταγών τις οποίες αποδίδει σε έναν Ευσέβιο που πιθανολογείται ότι είναι ο Ευσέβιος της Μύνδου.

## Πηγές
* Εγκυκλοπαίδεια Πάπυρος Λαρούς Μπριτάννικα, τόμος 25, σελίδα 215.

## Παραπομπές


Κατηγορία:Νεοπλατωνικοί φιλόσοφοι
Κατηγορία:Ρωμαίοι φιλόσοφοι
Κατηγορία:Βυζαντινοί του 4ου αιώνα
Κώστας Αϊδινίου

Ο **Κώστας Αϊδινίου** (Ψαράδες Φλώρινας, 21 Φεβρουαρίου 1948) είναι Έλληνας πρώην διεθνής ποδοσφαιριστής, ο οποίος αγωνιζόταν ως μεσοεπιθετικός.

## Ποδοσφαιρική καριέρα
### Σε επίπεδο συλλόγων
Γεννήθηκε στους Ψαράδες των Πρεσπών και είναι το τέταρτο από τα πέντε παιδιά ευκατάστατης τοπικής οικογένειας εμπόρων. Πέρασε τα παιδικά του χρόνια πρώτα στη Φλώρινα και κατόπιν στη Θεσσαλονίκη.

Έγινε ευρύτερα γνωστός αγωνιζόμενος με τη φανέλα του Ηρακλή, στον οποίο καθιερώθηκε στην πρώτη ομάδα όντας ακόμη μαθητής. Ακολούθησε το 1974 ο Ολυμπιακός, παραμένοντας μέχρι το 1978, όταν και επέστρεψε στον Ηρακλή για μία περίοδο (1978-79), όπου και αποσύρθηκε από την ενεργό δράση.

### Στις εθνικές ομάδες
Αγωνίστηκε 7 συνολικά φορές με την εθνική Ελλάδας, το διάστημα 1968-1974, σημειώνοντας τρία τέρματα. Το ντεμπούτο του πραγματοποιήθηκε στις 21 Νοεμβρίου 1968 στον εντός έδρας νικηφόρο φιλικό αγώνα με την Αίγυπτο (4-1), όταν υπό τις οδηγίες του Νταν Γεωργιάδη αγωνίστηκε σε ολόκληρο το ενενηντάλεπτο, σημειώνοντας παράλληλα και το δεύτερο τέρμα της ελληνικής ομάδας.

Επίσης, αγωνίστηκε στην εθνική Ελπίδων, με την οποία το 1969 κατέκτησε το Βαλκανικό Κύπελλο.

## Χαρακτηριστικά παιχνιδιού
Ο Αϊδινίου αναφέρεται ως ένας χαρισματικός μεσοεπιθετικός με ηγετική φυσιογνωμία. Επιπλέον συνδύαζε την υψηλή τεχνική κατάρτιση με την ταχύτητα, τις οργανωτικές αρετές, αλλά και την εκτελεστική του δεινότητα.

## Ως προπονητής
Μετά την απόσυρσή του από το ποδόσφαιρο, εργάστηκε ως προπονητής σε διάφορες ομάδες όπως στην Καστοριά, τον Πιερικό, τον Κολινδρό, την Φλώρινα και για ένα μικρό χρονικό διάστημα στον Ηρακλή (1987) μαζί με τον Γιώργο Κούδα. Μετά την αποχώρησή του από τον Ηρακλή έγινε αθλητικός διευθυντής στην Ξάνθη και τεχνικός Εθνικών Ομάδων Ελπίδων και Νέων στη Βόρεια Ελλάδα (1990-93).

## Παραπομπές


## Πηγές
* Η καριέρα του Κώστα Αϊδινίου στο soccerway
* Το προφίλ του Κώστα Αϊδινίου στο transfermarkt
* Ο Κώστας Αϊδινίου στο epo.gr
* "Αυτή είναι η ιστορία της Εθνικής Ελλάδας και πως φθάσαμε στην Αφρική" (Ανδρέας Μπόμης 2009)

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές Σούπερ Λιγκ Ελλάδας
Φράνκο Μπινότι

Ο **Φράνκο Μπινότι** (*Franco Bignotti*) ήταν Ιταλός σχεδιαστής και δημιουργός Κόμικς. Γεννήθηκε στις 8 Νοεμβρίου του 1930 και απεβίωσε στις 17 Φεβρουαρίου του 1991.  Ήταν απόφοιτος της Ακαδημίας καλών Τεχνών της Bvera.
## Ενδεικτική εργογραφία
* 1951: “*Il Piccolo Centauro*” (εκδόσεις *Carroccio*)
* 1952 – 1955: “*El Bravo*” (εκδόσεις του *Tristano Torelli*)
* 1956: “*Hondo su testi*” (εκδόσεις *Bonelli*)
* 1958: “*Un Ragazzo nel Far West*” (*Bonelli*)
* 1964: “*Furio Almirante*”
* 1966: “*Gun Flint*”
Συνεργάσθηκε επίσης στη δημιουργία των χαρακτήρων *Zagor*, *Capitan Miki*, *Il Grande Blek*, *Il Piccolo Ranger*, *Mister NO*, *Martin Mystere* κ.α.

## Πηγές
• Ο Φράνκο Μπινότι στη Lambiek Comiclopedia

## Παραπομπές


Κατηγορία:Ιταλοί δημιουργοί κόμικς
Μιχάλης Βλάχος

Ο ** Μιχάλης Βλάχος** είναι Έλληνας πρώην διεθνής ποδοσφαιριστής, γεννημένος στις 20 Σεπτεμβρίου 1967, ο οποίος αγωνιζόταν ως αμυντικός.

## Καριέρα
### Σε συλλογικό επίπεδο
Ξεκίνησε το ποδόσφαιρο από τον Απόλλωνα Σμύρνης (τότε Απόλλωνα Αθηνών) το 1985. Έξι χρόνια αργότερα, το 1991, μεταπήδησε στον Ολυμπιακό Πειραιά, παραμένοντας για δύο χρόνια, για να συνεχίσει στην ΑΕΚ από το 1993 μέχρι το 1997. Ακολούθησε μια διετία στην Αγγλία (1998-2000) με τις Πόρτσμουθ και Γουόλσολ, για να επιστρέψει στην Ελλάδα για λογαριασμό του Ιωνικού Νίκαιας (2000-02). Την περίοδο 2002-03 επέστρεψε έπειτα από 11 χρόνια στον Απόλλωνα Σμύρνης, όπου και έκλεισε την καριέρα του.

### Στις εθνικές ομάδες
Αγωνίστηκε 10 συνολικά φορές με την Εθνική Ελλάδας, το διάστημα 1989-97. Το ντεμπούτο του πραγματοποιήθηκε στις 25 Οκτωβρίου 1989 στον εκτός έδρας φιλικό αγώνα με την Ουγγαρία (1-1), όταν υπό τις οδηγίες του Αντώνη Γεωργιάδη αγωνίστηκε ως αλλαγή λίγο πριν το τέλος της αναμέτρησης.

## Παραπομπές


## Πηγές

* Η καριέρα του Μιχάλη Βλάχου στο national football teams
* Ο Μιχάλης Βλάχος στο soccerway
* Το προφίλ του Μιχάλη Βλάχου στο transfermarkt
* Ο Μιχάλης Βλάχος στο epo.gr

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Πόρτσμουθ ΦΚ
Κατηγορία:Ποδοσφαιριστές Ουόλσολ ΦΚ
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Εθνικής Ελλάδος
Ροζ Πάνθηρας

Ο **Ροζ Πάνθηρας** (αγγ.:Pink Panther)  είναι φανταστικός χαρακτήρας κινουμένων σχεδίων που δημιουργήθηκε από την πένα του Αμερικανού σκιτσογράφου και παραγωγού Friz Freleng. Έχει εμφανιστεί σε κινηματογράφο, τηλεόραση, κόμικς και βιντεοπαιχνίδια .

## Ιστορία

Ο χαρακτήρας δημιουργήθηκε για τις ανάγκες των τίτλων της ταινίας του  Μπλέικ Έντουαρντς "Ο Ροζ Πάνθηρας". Πρόκειται για μια αμερικανική κωμωδία του 1963, με πρωταγωνιστή τον Πίτερ Σέλερς στον ρόλο του επιθεωρητή  Κλουζώ.
Ο χαρακτήρας γίνεται αμέσως δημοφιλής με αποτέλεσμα να γίνει ο πρωταγωνιστής σε δική του σειρά κινουμένων σχεδίων. Το 1964 βραβεύεται με το  Όσκαρ ταινιών κινουμένων σχεδίων μικρού μήκους για την ταινία "The Pink Phink".

## Περιγραφή

Πρόκειται για σκίτσο που μοιάζει με λεπτοκαμωμένο παιχνιδιάρη πάνθηρα ο οποίος έχει ροζ δέρμα, άσπρα μαλλιά, κόκκινη μύτη και μακρυά λεπτή ουρά. Το πρόσωπό του είναι ευγενικό και η συμπεριφορά του θυμίζει Βρετανό τζέντλεμαν. Κινείται χαρούμενα, μιλά σπάνια, επικοινωνεί με χειρονομίες και γενικότερα προκαλεί αναστάτωση σε όποιο χώρο βρίσκεται.

## Μουσικό Θέμα

Χαρακτηριστικό και αναγνωρίσιμο είναι το μουσικό θέμα που συντροφεύει τον Ροζ Πάνθηρα στις ταινίες του. Πρόκειται για ένα ελαφρό τζαζ μουσικό θέμα του πασίγνωστου Αμερικανού συνθέτη Χένρι Μαντσίνι.

## Παραπομπές


Κατηγορία:Χαρακτήρες κινουμένων σχεδίων
Καθεδρικός Ναός

Ο **καθεδρικός ναός** είναι ο κεντρικός ναός μιας πόλης που αποτελεί έδρα του επισκόπου της περιοχής. Η λέξη προέρχεται από την ελληνική λέξη «καθέδρα» που αποτελεί σύντμηση των λέξεων *κάτω* και *έδρα*. Οι Καθεδρικοί Ναοί είναι συνήθως μεγαλοπρεπείς κατασκευές που έχουν κτιστεί κυρίως στις κεντρικές πλατείες των πόλεων και κατέχουν δεσπόζουσα θέση μεταξύ των άλλων κτισμάτων, με αποτέλεσμα να είναι ορατοί από παντού.

## Αρχιτεκτονική
Καθεδρικοί ναοί υπάρχουν στα βασικά δόγματα της Χριστιανικής θρησκείας. Αναλόγως με την περιοχή και το δόγμα στο οποίο απευθύνονται, έχουν κτιστεί στους ανάλογους αρχιτεκτονικούς ρυθμούς. Κατά τους πρώτους αιώνες της Χριστιανικής θρησκείας οι Καθεδρικοί Ναοί κτίζονταν σε ρυθμό βασιλικής, τρίκλιτης αρχικά και κατόπιν και πεντάκλιτης.

Με το πέρασμα των αιώνων και σύμφωνα με την αρχιτεκτονική εξέλιξη της ναοδομίας, συναντούμε στην Ανατολική Εκκλησία τον ρυθμό της βασιλικής μετά τρούλου, με κορυφαίο παράδειγμα τον καθεδρικό Ναό «της του Θεού Σοφίας» στην Κωνσταντινούπολη.

Αντιθέτως στη Δυτική χριστιανική Εκκλησία αυτός ο αρχιτεκτονικός ρυθμός δεν απαντάται ιδιαίτερα συχνά.  Έτσι οι περισσότεροι καθεδρικοί ναοί στη δυτική εκκλησία ιδιαίτερα κατά τη διάρκεια του Μεσαίωνα κτίστηκαν σε διάφορους ρυθμούς που αποτελούσαν την εξέλιξη του ρυθμού της βασιλικής. Έτσι συναντούμε καθεδρικούς Ρωμανικού ρυθμού, γοτθικού, νεογοτθικού ρυθμού. Κατά τη διάρκεια της Αναγέννησης όμως χτίστηκαν καθεδρικοί ναοί σε ρυθμό βασιλικής μετά τρούλου, με κορυφαίο παράδειγμα τον ναό του Αγίου Πέτρου στη Ρώμη.

## Παραπομπές


## Εξωτερικοί σύνδεσμοι
*
Windows Firewall

Το **Windows Firewall** είναι ένα λογισμικό που παρέχει firewall και φιλτράρισμα πακέτων λειτουργίας. Αρχικά ήταν περιλαμβανόμενο στα Windows XP και αργότερα στα Windows Server 2003.

## Ιστορικό
Όταν κυκλοφόρησαν αρχικά τα Windows XP τον Οκτώβριο του 2001, περιελάμβαναν ένα περιορισμένο τείχος προστασίας με όνομα **Τείχος προστασίας σύνδεσης στο Internet**. Ήταν απενεργοποιημένο από προεπιλογή λόγω ανησυχιών με τη συμβατότητα, ενώ οι οθόνες διαμόρφωσης "θάφτηκαν" μακριά σε οθόνες διαμόρφωσης δικτύου που πολλοί χρήστες δεν κοίταξαν. Αυτό είχε ως αποτέλεσμα να χρησιμοποιείται σπάνια. Το 2003, ο ιός Blaster επιτέθηκε σε υψηλό αριθμό σε υπολογιστές με Windows. Στα τέλη του 2003, ο ιός Sasser έκανε κάτι παρόμοιο. Λόγω αυτών των περιστατικών, καθώς και άλλες επικρίσεις όπου η Microsoft δεν δραστηριοποιούταν στην προστασία των πελατών από απειλές, η Microsoft αποφάσισε να βελτιώσει σημαντικά τόσο τη λειτουργικότητα και τη διασύνδεση του ενσωματωμένου τείχους προστασίας των Windows XP καθώς και την ενεργοποίηση από προεπιλογή από τα Windows XP SP2.

Το τείχος προστασίας των Windows μπορεί να ρυθμιστεί μέσω του εργαλείου διαχείρισης GUI ή κεντρικά μέσω της πολιτικής ομάδας.

## Παραπομπές


Κατηγορία:Στοιχεία των Windows
Κόκτσα (ποταμός)

thumb|right|300px|ο ποταμός Κόκτσα  
Ο **Κόκτσα** είναι μεγάλος ποταμός του Αφγανιστάν. Έχει μήκος  360 χιλιομέτρων και  ρέει μέσα από την επαρχία του Μπανταχσάν. Σχηματίζεται από τη συμβολή  Μουντζάν  και εκβάλλει στον Αμού Ντάρια.

Είναι ονομαστός από τα αρχαία χρόνια για τα πλούσια του κοιτάσματα Λάπις λάζουλι. Τα κοιτάσματα αυτά μάλιστα χρησιμοποιήθηκαν και ως πηγή εσόδων από τους Ταλιμπάν.

## Παραπομπές


## Εξωτερικοί σύνδεσμοι
* 

Κατηγορία:Ποταμοί του Αφγανιστάν
Το Αγριογούρουνο του Θανάτου

**Το Αγριογούρουνο του Θανάτου** (αγγλικά: *Razorback*) είναι ταινία θρίλερ αυστραλέζικης παραγωγής του 1984. Είναι βασισμένο στο μυθιστόρημα του Πίτερ Μπρέναν και είναι σκηνοθετημένο από τον Ράσελ Μούλκαχυ. Η ταινία περιστρέφεται γύρω από τις επιθέσεις ενός γιγαντιαίου αγριογούρουνου το οποίο τρομοκρατεί την αυστραλιανή ύπαιθρο, σκοτώνοντας και καταβροχθίζοντας ανθρώπους.

## Περίληψη
Ένας τερατώδες αγριογούρουνο τρομοκρατεί την Αυστραλιανή ύπαιθρο. Το πρώτο θύμα είναι ένα μικρό παιδί που σκοτώνεται. Ο παππούς του παιδιού παραπεμφθεί σε δίκη για τη δολοφονία του παιδιού, αλλά αθωώθηκε. Το επόμενο θύμα είναι μια τηλεοπτική δημοσιογράφος από την Αμερική. Ο σύζυγός της ο Κάρλ πηγαίνει εκεί και αρχίζει να αναζητά την αλήθεια. Οι κάτοικοι της περιοχής δεν θα τον βοηθήσουν πραγματικά, αλλά ένας γέρος κυνηγός και μια γεωργός τον βοηθάν με σκοπό να βρει το θηρίο και να το σκοτώσει.

## Ηθοποιοί και Χαρακτήρες
*Γκρέγκορι Χάρισον ως *Κάρλ Γουίντερς*
*Άρκι Ουίτλει ως *Σάρα Κάμερον*
*Μπίλ Κέρ ως *Τζέικ Κάλεν*
*Κρις Χέιγουντ ως *Μπένι Μπέικερ*
*Ντέιβιντ Άργκιου ως *Ντίκο Μπέικερ*
*Τζον Χάουαρντ ως *Ντανι*
*Τζον Έουαρτ ως *Τέρνερ*

## Παραγωγή
Μέχρι τις αρχές της δεκαετίας του 1980 ο Αυστραλός Ράσελ Μούλκαχυ είχε καθιερωθεί ως ένας από τους κορυφαίους σκηνοθέτες μουσικών βίντεο στον κόσμο. Ήθελε να γυρίσει ταινίες, αλλά σε εκείνο το σημείο του είχαν μόνο προσφέρει μιούζικαλ - μια συνέχεια για το Flashdance που δεν έγινε ποτέ και το Space Riders - το οποίο δεν ήθελε να κάνει. Του προσφέρθηκε το Razorback τον Αύγουστο του 1982 και αποδέχθηκε την δουλειά. Η ταινία γυρίστηκε κυρίως στο Μπρόκεν Χιλ.

## Κυκλοφορία
Το Razorback απέφερε συνολικά 801.000 δολάρια στο box office στην Αυστραλία. Η ταινία είχε περιορισμένες προβολές στους κινηματογράφους στην Αμερική από την Warner Bros. το Νοέμβριο του 1984. Aπέφερε 150.140 δολάρια στο box office.

Η ταινία κυκλοφόρησε επίσημα σε DVD στην Αυστραλία από την Umbrella Entertainment στις 21 Σεπτεμβρίου 2005. Το Razorback κυκλοφόρησε επίσης στις Ηνωμένες Πολιτείες από την Warner Home Video το 2009 ως μέρος της Συλλογής Warner Archive.

## Υποδοχή
Το Razorback έλαβε θετικές κριτικές από κριτικούς και κοινό. Ο Clint Morris του Moviehole αποκάλεσε την ταινία «Σαγόνια με κινούμενη ουρά! Τρομακτικό και διασκεδαστικό! " Ο Chuck O'Leary της Fantastica Daily έδωσε μια θετική κριτική, λέγοντας "Η ατμόσφαιρα των απομονωμένων περιοχών της Αυστραλίας την κάνει μια αξιοπρεπή ταινία με μεγάλο και ανεξέλεγκτο τέρας».

## Εξωτερικοί Σύνδεσμοι
*Razorback στο Allmovie
*Razorback στο Rotten Tomatoes

 

Κατηγορία:Ταινίες τρόμου
Κατηγορία:Ταινίες του 1984
Κατηγορία:Ταινίες παραγωγής Warner Bros.
Κατηγορία:Αγγλόφωνες ταινίες
Κατηγορία:Αυστραλιανές ταινίες
Κατηγορία:Ταινίες δράσης
Κατηγορία:Ταινίες γυρισμένες στην Αυστραλία
To the Faithful Departed

Το "**To the Faithful Departed**" είναι το τρίτο άλμπουμ των The Cranberries. Κυκλοφόρησε στις 3 Απριλίου του 1996 από την Island Records. Παραγωγός ήταν ο Bruce Fairbairn, γνωστός για τις συνεργασίες του με τους Scorpions, τους AC/DC, τους Bon Jovi και άλλους. Το άλμπουμ είναι αφιερωμένο στην μνήμη των Denny Cordell (που υπέγραψε την μπάντα στην Island Records) και Joe (ο παππούς της τραγουδίστριας Dolores O'Riordan), οι οποίοι απεβίωσαν την ίδια χρονιά.

## Κομμάτια
### Αμερικάνικη έκδοση
Όλοι οι στίχοι γράφτηκαν από την Dolores O'Riordan. Όλη η μουσική γράφτηκε από την Dolores O'Riordan εκτός από τα κομμάτια 2, 8, 9 και 12 που γράφτηκαν από την O'Riordan και τον Noel Hogan.

### Ευρωπαϊκή έκδοση CD και κασέτας

### Επιπλέον κομμάτια - To the Faithful Departed (The Complete Sessions 1996–1997) (2002)

## Θέσεις στα τσάρτς, πιστοποιήσεις και πωλήσεις
* Αυστραλία - 1  
* Γαλλία - 5 - **Διπλά πλατινένιος** - 600.000
* Γερμανία - 2 - **Χρυσός** - 250.000
* Νέα Ζηλανδία - 1 
* Ηνωμένο Βασίλειο - 2 - **Χρυσός** - 100.000
* ΗΠΑ - 4 - **Διπλά πλατινένιος** - 2.000.000
* Αργεντινή - **Χρυσός** - 30.000
* Αυστρία - **Πλατινένιος** - 100.000
* Καναδάς - **Τριπλά πλατινένιος** - 300.000
* Χονγκ Κονγκ - **Διπλά πλατινένιος** - 40.000
* Μαλαισία - **Διπλά πλατινένιος** - 60.000
* Ταϊβάν - **Τετραπλά πλατινένιος** - 40.000

## Συντελεστές
* Dolores O'Riordan – φωνή, ηλεκτρική κιθάρα, ακουστική κιθάρα, πλήκτρα, σφύριγμα, μαντολίνο
* Noel Hogan – ηλεκτρική κιθάρα, ακουστική κιθάρα, μαντολίνο
* Mike Hogan – μπάσο
* Fergal Lawler – ντραμς, κρουστά
* Michael Kamen – ενορχήστρωση
* Henry Daag – πριόνι ("Bosnia")
* Richie Buckley – σαξόφωνο ("Salvation")
* Michael Buckley – σαξόφωνο ("Salvation")
* Bruce Fairbairn – τρομπέτα ("Salvation")
* Randy Raine-Reusch – επιπλέον κρουστά
* Bruce Fairbairn – παραγωγός
* The Cranberries – παραγωγός
* Mike Plontikoff – μηχανικός, μίξινγκ
* Andy Earl – φωτογραφία
* Adrian Myers – βοηθός φωτογραφίας
* Baron Kallstein – φωτογραφία

## Παραπομπές


Κατηγορία:Άλμπουμ του 1996
Αγνάντια Έβρου

Η **Αγνάντια** είναι ένας οικισμός του νομού Έβρου. 

## Γεωγραφικά στοιχεία
Ανήκει στο Δήμο Αλεξανδρούπολης  και βρίσκεται μετά το Αεροδρόμιο «Δημόκριτος», στην αριστερή στροφή, 14 χιλιόμετρα έξω από την πόλη.   Συνορεύει με τα χωριά Άνθεια, Αετοχώρι, Δωρικό και Αρίστεινο. 

## Απογραφή
 

## Πηγές
* Δ.Καρακούσης, Θράκη:Τουριστικός Ιστορικός Αρχαιολογικός Οδηγός
* Εγκυκλοπαίδεια Δομή, 2002-4

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Αλεξανδρούπολης
Hollywood (τραγούδι, The Cranberries)

Το "**Hollywood**" είναι ένα τραγούδι από τους The Cranberries. Είναι το τέταρτο single που βγήκε από το τρίτο άλμπουμ της μπάντας To the Faithful Departed. Σχέδια για τη δημιουργία ενός βίντεο κλιπ για την προώθηση του τραγουδιού παραιτήθηκαν μετά την ακύρωση της υπόλοιπης *Free to Decide World Tour* λόγω του τραυματισμού της τραγουδίστριας Dolores O'Riordan. Αρχικά το single θα κυκλοφορούσε σε όλο τον κόσμο αλλά λόγω των προβλημάτων κυκλοφόρησε μόνο στη Γαλλία.

## Κομμάτια

### Γαλλικό single - 2 κομμάτια
# Hollywood - 5:06
# Forever Yellow Skies (Live in Toronto, 29 August 1996) - 3:28
### Γαλλικό single - 4 κομμάτια
# Hollywood - 5:06
# Forever Yellow Skies (Live in Toronto, 29 August 1996) - 3:28
# Dreams (Live in Toronto, 29 August 1996) - 4:20
# Waltzing Back (Live in Toronto, 29 August 1996) - 4:59

## Παραπομπές


Κατηγορία:Τραγούδια των The Cranberries
Κατηγορία:Τραγούδια του 1996
Κατηγορία:Singles του 1997
Ηλίας Στεργιόπουλος

Ο **Ηλίας Στεργιόπουλος** (; - ;) ήταν Έλληνας υφυπουργός.

## Βιογραφία
Υπηρέτησε υπηρεσιακά στο αξίωμα του υφυπουργού ΤΤΤ (Ταχυδρομείων, Τηλεγράφων, Τηλεφώνων).

Στις 22 Δεκεμβρίου 1966 ορκίστηκε η υπηρεσιακή κυβέρνηση του Ιωάννη Παρασκευόπουλου και ο Στεργιόπουλος ανέλαβε υφυπουργός Συγκοινωνιών. Ήταν υφυπουργός ως τις 3 Μαΐου 1967. 

## Παραπομπές


Κατηγορία:Έλληνες υφυπουργοί Συγκοινωνιών
Η Ελλάς Ευγνωμονούσα (Βρυζάκης)

250px|μικρογραφία|δεξιά|«Η Ελλάς Ευγνωμονούσα» (1858), Εθνικό Ιστορικό Μουσείο, Αθήνα, Ελλάδα.
**Η Ελλάς ευγνωμονούσα** είναι πίνακας του Έλληνα ζωγράφου Θεόδωρου Βρυζάκη, που φιλοτεχνήθηκε το έτος 1858. Ανήκει στην συλλογή της Εθνικής Πινακοθήκης.

Πρόκειται για έργο με ιδιαίτερο συμβολισμό, αφού απεικονίζει την Ελλάδα με τη μορφή νέας στεφανωμένης γυναίκας, ενδεδυμένης αρχαιοπρεπώς, εν μέσω αγωνιστών της Επανάστασης του 1821, να έχει σπάσει τις αλυσίδες της σκλαβιάς από τα πόδια της.

Τον συμβολισμό αυτό εκτίμησε ο πρωθυπουργός Ανδρέας Παπανδρέου και από το 1982, όταν το Μέγαρο Μαξίμου ορίστηκε ως πρωθυπουργική έδρα, ο πίνακας κοσμούσε τον τοίχο πίσω ακριβώς από το γραφείο του πρωθυπουργού. Έτσι, ο πίνακας έγινε ιδιαίτερα γνωστός, μέσω τηλεοπτικών μεταδόσεων και φωτογραφιών από συναντήσεις του πρωθυπουργού. Μέχρι το 2009, όλοι οι πρωθυπουργοί μετά τον Ανδρέα Παπανδρέου διατήρησαν τον πίνακα στη θέση του. 

Το 2009 ο Γιώργος Παπανδρέου στη θέση του έβαλε το έργο «Ατέρμονο Πεδίο – Δελφοί» του Ελληνοαμερικάνου εικαστικού Θεόδωρου Στάμου, ο οποίος θεωρείται από τους κορυφαίους εκπροσώπους τού αφηρημένου εξπρεσιονισμού.

Το «Ατέρμονο Πεδίο – Δελφοί» παρέμεινε στο πρωθυπουργικό γραφείο και κατά τα περάσματα από το Μέγαρο Μαξίμου των Λουκά Παπαδήμου και Παναγιώτη Πικραμμένου.

Τον Ιούνιο του 2012, με την ανάληψη της πρωθυπουργίας από τον Αντώνη Σαμαρά, το έργο του Θεόδωρου Βρυζάκη επέστρεψε και πάλι στο Μέγαρο Μαξίμου, αλλά τον Ιανουάριο του 2015, ο νέος πρωθυπουργός Αλέξης Τσίπρας έβαλε στη θέση του τον πίνακα του εικαστικού Δημοσθένη Κοκκινίδη «Αντίθεση» (1980).

## Παραπομπές


Ελλας ευγνωμονουσα
Λεπτοκαρυά Έβρου

Η **Λεπτοκαρύα** είναι ένας οικισμός νότια του νομού Έβρου.

## Γεωγραφικά στοιχεία
Ανήκει στο Δήμο Αλεξανδρούπολης και βρίσκεται 33 χιλιόμετρα βόρεια από την πόλη, μετά το χωριό Αισύμη, στην Ελληνική Εθνική Οδό 53..

## Ιστορία
Οι κάτοικοι της Λεπτοκαρυάς είναι κατά κύριο λόγο μουσουλμάνοι. Παρόλα αυτά είναι κοντά στην θρακιώτικη παράδοση αφού συμμετέχουν στον Παραδοσιακό Σαρακατσάνικο Οικισμό που ίδρυσε ο Σύλλογος Σαρακατσαναίων Ν.Έβρου, που είναι ένα ζωντανό υπαίθριο μουσείο αλλά και ένας χώρος αναψυχής αντίστοιχα. Η καταγωγή των κατοίκων της Λεπτοκαρυάς είναι πομακική. Το χωριό καταγράφεται ως πομακικό από τον βούλγαρο ακαδημαϊκό Λιούμπομιρ Μίλετιτς στα 1918. Ο βούλγαρος ιστορικός και γεωγράφος Αναστάς Ραζμποϊζνικοφ αναφέρει πως οι Πομάκοι του "Φουντατζίκ" ήρθαν στην περιοχή τον 18ο αιώνα από το ομώνυμο χωριό της βόρειας Ροδόπης (σημερινή Σουμνατίτσα). Ήταν ψηλοί και ξανθοί και τα ονόματα και οι τρόποι τους ήταν χαρακτηριστικά της πομακικής καταγωγής τους. Τους αποκαλεί "Αχριάνες του Φουντατζίκ".

## Απογραφή

## Πηγές
* Δ.Καρακούσης, Θράκη:Τουριστικός Ιστορικός Αρχαιολογικός Οδηγός
* Εγκυκλοπαίδεια Δομή, 2002-4

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Αλεξανδρούπολης
Κατάλογος πόλεων της Αμερικής

Το παρών λήμμα περιλαμβάνει τις **50 μεγαλύτερες σε πληθυσμό [[πόλεις]] της [[Αμερική]]ς**. Ο κατάλογος ταξινομεί τις μεγαλύτερες αστικές περιοχές των δήμων αυτών των πόλεων.

## Παραπομπές


## Δείτε επίσης
*Κατάλογος πόλεων των Ηνωμένων Πολιτειών ανά πληθυσμό

Κατηγορία:Κατάλογοι που αφορούν τη Βόρεια Αμερική
Προγκρές Μ-45

Το **Προγκρές Μ-45** (η NASA του έδωσε τις ονομασίες **Progress 5** ή **5P**) ήταν ρωσικό μη επανδρωμένο διαστημόπλοιο που εκτοξεύτηκε το 2001 για να ανεφοδιάσει τον Διεθνή Διαστημικό Σταθμό. Το συγκεκριμένο ήταν της έκδοσης Προγκρές Μ και είχε αριθμό σειράς 245. Μετέφερε τρόφιμα, νερό, οξυγόνο καθώς και εξοπλισμό για την διεξαγωγή επιστημονικής έρευνας.
## Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 21 Αυγούστου 2001 (09:23:54 GMT) για να συνδεθεί με την οπίσθια θύρα του τμήματος Ζβεζντά του σταθμού στις 23 Αυγούστου (09:51:32 GMT). Παρέμεινε εκεί για τρεις μήνες, μέχρι την αποχώρησή του, που έλαβε χώρα στις 22 Νοεμβρίου (16:12:01 GMT), προκειμένου να απελευθερωθεί η θύρα για το επόμενο διαστημόπλοιο ανεφοδιασμού, το Προγκρές Μ1-7. Θραύσματα που άφησε στην θύρα όταν αποσυνδέθηκε εμπόδισαν την πλήρη σύνδεση του επόμενου διαστημοπλοίου με συνέπεια να χρειαστεί η απομάκρυνση τους από αστροναύτες που πραγματοποίησαν EVA (αποστολή εκτός σκάφους) στις 3 Δεκεμβρίου. Το Προγκρές Μ-45 καταστράφηκε στην ατμόσφαιρα πάνω από τον Ειρηνικό Ωκεανό μερικές ώρες αργότερα.
## Δείτε επίσης
* Διαστημικές αποστολές το 2001
## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2001
Προγκρές Μ-46

Το **Προγκρές Μ-46** (η NASA του έδωσε τις ονομασίες **Progress 8** ή **8P**) ήταν ρωσικό μη επανδρωμένο διαστημόπλοιο που εκτοξεύτηκε το 2002 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό, οξυγόνο καθώς και εξοπλισμό για την διεξαγωγή επιστημονικής έρευνας. Το συγκεκριμένο διαστημόπλοιο ήταν της έκδοσης Προγκρές Μ και είχε αριθμό σειράς 246.
## Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 26 Ιουνίου 2002 (05:36:30 GMT) και συνδέθηκε με την οπίσθια θύρα του τμήματος Ζβεζντά του σταθμού στις 29 Ιουνίου (05:36:30 GMT). Παρέμεινε στον σταθμό μέχρι τις 24 Σεπτεμβρίου 2002 οπότε και αποσυνδέθηκε στις (13:58:49 GMT) για να απελευθερωθεί η θύρα που χρησιμοποιούσε για το επόμενο διαστημόπλοιο, το Προγκρές Μ1-9. Καταστράφηκε στην ατμόσφαιρα στις 14 Οκτωβρίου πάνω από τον Ειρηνικό Ωκεανό.
## Δείτε επίσης
* Διαστημικές αποστολές το 2002
## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2002
Discoverer 28

Ο **Discoverer 28** ή **Corona 9021** ήταν αμερικανικός κατασκοπευτικός δορυφόρος που χάθηκε κατά την εκτόξευση το 1961. Ήταν ο τελευταίος δορυφόρος τύπου KH-2 Corona, που βασίζονταν σχεδιαστικά στο ανώτερο στάδιο πυραύλου Agena-B.

## Αποστολή
Ο δορυφόρος εκτοξεύτηκε στις 4 Αυγούστου 1961 (00:01&nbsp;UTC) με πύραυλο Thor DM-21 Agena-B από την Αεροπορική Βάση Βάντενμπεργκ. Δεν τέθηκε σε τροχιά εξ αιτίας αστοχίας του συστήματος πλοήγησης και ελέγχου του Agena.

Ο δορυφόρος προορίζονταν να τεθεί σε χαμηλή περιγήινη τροχιά. Είχε μάζα 1150&nbsp;kg και ήταν εξοπλισμένος με πανοραμική κάμερα εστιακής απόστασης 61&nbsp;cm με μέγιστη ανάλυση 7,6&nbsp;m. Χρησιμοποιούσε φιλμ των 70 mm που θα επέστρεφε πίσω στην Γη με την κάψουλα επανεισόδου SRV-512 που διέθετε.

## Δείτε επίσης
* Διαστημικές αποστολές το 1961

## Παραπομπές


Κατηγορία:Δορυφόροι Discoverer
Κατηγορία:Διαστημικές αποστολές το 1961
Προγκρές Μ-24

Το **Προγκρές Μ-24** ήταν ρωσικό μη επανδρωμένο διαστημόπλοιο που εκτοξεύτηκε το 1994 για να ανεφοδιάσει τον διαστημικό σταθμό Μιρ. Ήταν το τεσσαρακοστό τέταρτο από τα 64 συνολικά διαστημόπλοια Προγκρές που έφτασαν στον Μιρ. Στην δεύτερη προσπάθεια του να συνδεθεί με τον σταθμό συγκρούστηκε με αυτόν προκαλώντας του αμελητέες ζημιές. Το συγκεκριμένο διαστημόπλοιο ήταν της έκδοσης Προγκρές Μ και είχε αριθμό σειράς 224. Μετέφερε τρόφιμα, νερό, οξυγόνο, καύσιμα καθώς και εξοπλισμό για την διεξαγωγή επιστημονικής έρευνας. Στο φορτίο του περιλαμβάνονταν μεταξύ των άλλων δύο καινούργιες διαστημικές στολές, τρεις πυροσβεστήρες και υλικά για την επισκευή του συστήματος υποστήριξης ζωής του σταθμού.
## Αποστολή
Το Προγκρές Μ-24 εκτοξεύτηκε στις 25 Αυγούστου 1994 (14:25:12 UTC) με πύραυλο Soyuz-U από το κοσμοδρόμιο του Μπαϊκονούρ. Μετά από δύο ημέρες επιχειρήθηκε η σύνδεση του με την εμπρόσθια θύρα του κύριου τμήματος (αγγλικά: core module) του Μιρ χωρίς επιτυχία. Στις 30 Αυγούστου έγινε δεύτερη απόπειρα, επίσης ανεπιτυχής, με το Προγκρές να συγκρούεται μάλιστα με τον διαστημικό σταθμό. Η τρίτη προσπάθεια σύνδεσης έγινε χειροκίνητα, από τον κοσμοναύτη Γιούρι Μαλεντσένκο, στις 2 Σεπτεμβρίου.

Το διαστημόπλοιο αποσυνδέθηκε από τον σταθμό στις 4 Οκτωβρίου (18:55:52 UTC) για να καταστραφεί στην ατμόσφαιρα πάνω από τον Ειρηνικό Ωκεανό λίγες ώρες αργότερα.
## Δείτε επίσης
* Διαστημικές αποστολές το 1994
## Παραπομπές


Κατηγορία:Αποστολές στο Διαστημικό Σταθμό Μιρ
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 1994
Δημήτριος Μεγαλίδης

Ο **Δημήτριος Μεγαλίδης** (Αθήνα, 1908  - 1979) ήταν Έλληνας ζωγράφος, γνωστός για τη συμμετοχή του στην Εθνική Αντίσταση 1941 – 1944 όταν ως επικεφαλής του φωτο-κινηματογραφικού συνεργείου του ΕΛΑΣ  απεικόνισε τις σπουδαιότερες μορφές των αξιωματικών αλλά και απλών μαχητών του ΕΛΑΣ και άλλων αντιστασιακών οργανώσεων, όπως και σκηνές από την καθημερινή ζωή των ανταρτών. Σπούδασε ζωγραφική στην *Académie de la Grande Chaumière* του Παρισιού και στην Ανωτάτη Σχολή Καλών Τεχνών της Αθήνας. Πίνακές του εκτέθηκαν δημοσίως σε διάφορες περιπτώσεις, ενώ σήμερα τα έργα του βρίσκονται διάσπαρτα σε όλες τις μεγάλες ελληνικές πόλεις, σε μουσεία, δημόσιες υπηρεσίες, πιστωτικά ιδρύματα και αλλού. Χρησιμοποιούσε κυρίως το κάρβουνο για τη σχεδίαση των δημιουργιών του, οι περισσότερες από τις οποίες πραγματοποιήθηκαν υπό αντίξοες συνθήκες. Θεωρείται ο «Εικονογράφος του Αγώνα», εκδίδοντας το σχετικό «Λεύκωμά» του.

## Πηγές
• Σύντομο βιογραφικό του Δημ. Μεγαλίδη

## Παραπομπές


Κατηγορία:Μέλη του ΕΛΑΣ
Κατηγορία:Έλληνες ζωγράφοι του 20ού αιώνα
Tiger (comic)

Το **Tiger** ήταν βρετανικό περιοδικό κόμικ που εκδόθηκε από το 1954 έως το 1985 (συνολικά 1.555 τεύχη και αρκετά Annual). Πρώτος εκδότης του περιοδικού υπήρξε ο Derek Birnage Το περιοδικό πρωτοκυκλοφόρησε στις 11 Σεπτεμβρίου 1954 υπό τον τίτλο "Tiger – The Sport and Adventure Picture Story Weekly" και περιείχε αθλητικές ιστορίες. Η πλέον δημοφιλής σειρά του περιοδικού ήταν το strip Roy of the Rovers, που περιέγραφε τις περιπέτειες του άσσου του ποδοσφαίρου Ρόυ Ρέης και της ομάδας του, της Μέλτσεστερ Ρόβερς. Αυτή η σειρά αποδείχθηκε τόσο επιτυχής που στα 1976 μεταπήδησε σε δικό της έντυπο, το Roy of the Rovers. Επόμενος εκδότης ήταν ο Barrie Tomlinson, που απέκτησε τα δικαιώματα στα 1976, με ιδιοκτήτη τον Paul Gettens. Το Tiger δέχθηκε διάφορες συγχωνεύσεις με άλλα περιοδικά των εκδόσεων "Fleetway" στις οποίες ανήκε και έτσι κατά καιρούς εμφανιζόταν με τα λογότυπα "Tiger and Hurricane", "Tiger and Jag", "Tiger and Scorcher" κ.α. Στα 1980 συγχωνεύθηκε με το περιοδικό "Speed" και το τελευταίο του τεύχος εκδόθηκε στις 30 Μαρτίου του 1985, ενώ στη συνέχεια κάποιες από τις σειρές που περιείχε συνεχίσθηκαν στο περιοδικό "Eagle".

## Παραπομπές


Κατηγορία:Βρετανικά κόμικς
Μπόστον Κόλετζ Ιγκλς (αμερικανικό ποδόσφαιρο)

Η **Μπόστον Κόλετζ Ιγκλς (ποδόσφαιρο)** εκπροσωπεί το Μπόστον Κόλετζ στο Αμερικανικό ποδόσφαιρο. Συμμετέχει στο Πανεπιστημιακό πρωτάθλημα καλαθοσφαίρισης ΗΠΑ (1η κατηγορία). Ιδρύθηκε το 1893. Έδρα της ομάδας είναι το Alumni Stadium χωρητικότητας 44500 θεατών.

## Εξωτερικοί σύνδεσμοι
* 

Κατηγορία:Ομάδες αμερικανικού ποδοσφαίρου
Κατηγορία:Ιδρύσεις αθλητικών συλλόγων το 1892
Παλαιά Μιτζέλα

Η **Παλαιά Μιτζέλα** είναι παραθαλάσσιος κατεστραμμένος οικισμός από τα χρόνια της Τουρκοκρατίας, στο δάσος του βορειοανατολικού Πηλίου, στον νομό Μαγνησίας. Είναι η αρχική τοποθεσία του σημερινού χωριού Αμαλιάπολη-Μιτζέλα. 

Η αρχαία ονομασία της περιοχής ήταν *Ιπνοί*. Στις βόρειες και απότομες ακτές τις περιοχής με τις θαλάσσιες σπηλιές ο μύθος λέει ότι έγινε ο γάμος της Θέτιδος με τον Πηλέα και επίσης είναι περιοχή όπου κατά τον Ηρόδοτο καταστράφηκε ο στόλος του Ξέρξη το 480 π.Χ.

Οι Μιτζελιώτες είχαν πολλά καΐκια και καράβια, με τα οποία έλαβαν μέρος στην επανάσταση του 1821, με αποτέλεσμα να καεί το χωριό από τους Τούρκους το 1821. Στην ιστορία έχουν μείνει και οι γυναίκες της Μιτζέλας, οι οποίες προτίμησαν να πέσουν στο γκρεμό ή την θάλασσα με τα παιδιά τους για να μην αιχμαλωτιστούν και ατιμαστούν. 

Το χωριό κάποτε είχε 19 εκκλησίες και 800 κατοίκους. Σήμερα είναι ολότελα δασωμένος και ακατοίκητος τόπος.

## Εξωτερικοί σύνδεσμοι
* Γιάννης Ντρενογιάννης, *[https://www.tanea.gr/2001/03/09/greece/anakalyptontas-tin-palia-mitzela/ Ανακαλύπτοντας την Παλιά Μιτζέλα]*, εφημερίδα τα ΝΕΑ, Μάρτιος 2001

Κατηγορία:Εγκαταλελειμμένα χωριά της περιφερειακής ενότητας Μαγνησίας
Προγκρές Μ-47

Το **Προγκρές Μ-47** (η NASA του έδωσε την ονομασία **Progress 10** or **10P**) ήταν ρωσικό μη επανδρωμένο διαστημόπλοιο που εκτοξεύτηκε το 2003 για να ανεφοδιάσει τον Διεθνή Διαστημικό Σταθμό. Ήταν της έκδοσης Μ και είχε αριθμό σειράς 247. Μετέφερε τρόφιμα, νερό, οξυγόνο, καύσιμα καθώς και εξοπλισμό για την διεξαγωγή επιστημονικής έρευνας. Ήταν το πρώτο διαστημόπλοιο που έφτασε στον σταθμό μετά την καταστροφή του Κολούμπια, που συνέβη μία ημέρα πριν από την εκτόξευσή του. 
## Αποστολή
Εκτοξεύτηκε από το κοσμοδρόμιο του Μπαϊκονούρ με πύραυλο Soyuz-U στις 2 Φεβρουαρίου 2003 (12:59:40 GMT). Συνδέθηκε με την οπίσθια θύρα του τμήματος Ζβεζντά του σταθμού στις 4 Φεβρουαρίου (14:49:04 GMT) όπου και παρέμεινε για επτά σχεδόν μήνες, μέχρι την αποσύνδεσή του στις 27 Αυγούστου (22:48:08 GMT) προκειμένου να απελευθερωθεί η θύρα για το επόμενο διαστημόπλοιο ανεφοδιασμού, το Προγκρές Μ-48. Το Μ-47 καταστράφηκε στην ατμόσφαιρα την επομένη πάνω από τον Ειρηνικό Ωκεανό.
## Δείτε επίσης
* Διαστημικές αποστολές το 2003
## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2003
Προγκρές Μ-48

Το **Προγκρές Μ-48** (η NASA του έδωσε την ονομασία **Progress 12** or **12P**) ήταν ρωσικό μη επανδρωμένο διαστημόπλοιο που εκτοξεύτηκε το 2003 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό, οξυγόνο και εξοπλισμό για την διεξαγωγή επιστημονικής έρευνας. Ήταν της έκδοσης Μ και είχε αριθμό σειράς 248.
## Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 29 Αυγούστου 2003 (01:47:59 GMT) και συνδέθηκε με την οπίσθια θύρα του τμήματος Ζβεζντά του σταθμού στις 31 Αυγούστου (03:40:45 GMT). Παρέμεινε εκεί μέχρι τις 28 Ιανουαρίου 2004 (08:35:56 GMT), οπότε και αποσυνδέθηκε για να απελευθερωθεί η θύρα για το επόμενο διαστημόπλοιο -το Προγκρές Μ1-11. Την ίδια μέρα καταστράφηκε στην ατμόσφαιρα πάνω από τον Ειρηνικό Ωκεανό.
## Δείτε επίσης
* Διαστημικές αποστολές το 2003
* Διαστημικές αποστολές το 2004
## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2003
Σία (όνομα)

**Σία**, γυναικείο όνομα συνηθισμένο στην Ελλάδα, που προέρχεται από αφαίρεση συλλαβών από την αρχή γυναικείων ονομάτων όπως, Αθανασία, Αναστασία, Διονυσία, Κερασία.
## Πρόσωπα
*Σία (Αθανασία) Αναγνωστοπούλου (1959-), καθηγήτρια ιστορίας, πολιτικός 
*Σία (Διονυσία) Αστερή (1936-), πρωταθλήτρια στο στίβο 
*Σία (Αναστασία) Κοσιώνη (1980-), δημοσιογράφος, παρουσιάστρια ειδήσεων 
*Σία (Αθανασία) Κοσκινά (1969-), καλλιτέχνιδα του μουσικού θεάτρου 
*Σία Φέρλερ (1975-), γνωστή ως Σία, Αυστραλή τραγουδίστρια και στιχουργός 

## Δείτε επίσης

* Σία (θεά της αρχαίας Αιγύπτου)

## Παραπομπές

Κατηγορία:Γυναικεία ελληνικά ονόματα
Κατηγορία:Υποκοριστικά ονόματα
Blackburn B-2

Το **Blackburn B-2** ήταν βρετανικό μονοκινητήριο διπλάνο εκπαιδευτικό αεροσκάφος της δεκαετίας του 1930. Παρήχθη σε μικρούς αριθμούς και χρησιμοποιήθηκε από σχολεία αεροπορικής εκπαίδευσης για λογαριασμό της RAF μέχρι τα μέσα του Δευτέρου Παγκοσμίου Πολέμου.

## Σχεδιασμός και ανάπτυξη
Η κατασκευάστρια Blackburn δημιούργησε το Β-2 σαν αντικαταστάτη του προηγούμενου εκπαιδευτικού της, του Bluebird IV. Είχε άτρακτο ολομεταλλικής κατασκευής, με τον εκπαιδευτή και τον εκπαιδευόμενο να κάθονται σε ανοιχτές θέσεις ο ένας δίπλα στον άλλο. Οι πτέρυγες ήταν παρόμοιες σχεδιαστικά με του Bluebird και ήταν δυνατόν να αναδιπλωθούν για να εξοικονομηθεί χώρος αποθήκευσης στα υπόστεγα. Είχε σταθερό σύστημα προσγείωσης με τους δύο κύριους τροχούς να υποστηρίζονται από τηλεσκοπικά πόδια και αναρτημένο tailskid. 

Το πρωτότυπο (*G-ABUW*) πραγματοποίησε την παρθενική του πτήση στις 10 Δεκεμβρίου 1932, προωθούμενο από κινητήρα de Havilland Gipsy Major ισχύος 130&nbsp;hp. Στα αεροσκάφη παραγωγής τοποθετήθηκαν επίσης κινητήρες Cirrus Hermes IV των 120&nbsp;hp. Οι δοκιμές ήταν επιτυχείς, δείχνοντας μάλιστα ότι το Β-2 ήταν πολύ ευέλικτο. Το πρώτο αεροσκάφος παραγωγής πέταξε το 1932.

## Επιχειρησιακή ιστορία
Το πρωτότυπο στάλθηκε στην Λισαβόνα για αξιολόγηση από την Πορτογαλική Πολεμική Αεροπορία. Παρόλο που ήταν ικανοποιητικό κατά την διάρκεια των πτητικών δοκιμών, οι Πορτογάλοι επέλεξαν τελικά το ανταγωνιστικό de Havilland Tiger Moth επειδή προτιμούσαν ένα εκπαιδευτικό με τον πιλότο και τον εκπαιδευτή σε θέσεις ο ένας πίσω από τον άλλο αντί για τον ένα δίπλα στον άλλο όπως συνέβαινε με το Β-2. Παρόλο που το εκπαιδευτικό της Blackburn δεν κέρδισε μεγάλα συμβόλαια από την RAF ή κάποια άλλη αεροπορία, μπήκε σε παραγωγή με αργούς ρυθμούς για να καλύψει τις ανάγκες των κέντρων εκπαίδευσης πιλότων της ίδιας της Blackburn στο αεροδρόμιο του Brough και στο London Air Park στο Hanworth. Τα σχολεία αυτά εκπαίδευαν πιλότους στα πλαίσια του προγράμματος επέκτασης της RAF.

Συνολικά κατασκευάστηκαν 42 B-2, συμπεριλαμβανομένου του πρωτοτύπου, με την παραγωγή να συνεχίζεται μέχρι το 1937. Τα τρία τελευταία πωλήθηκαν στο Υπουργείο Αεροπορίας και παραδόθηκαν στο σχολείο του Brough με τα σήματα της RAF. 

Όταν ξέσπασε ο Δεύτερος Παγκόσμιος Πόλεμος όλα τα Β-2 που βρίσκονταν στο Hanworth μεταφέρθηκαν στο Borough διότι τα δύο σχολεία συγχωνεύθηκαν και συγκρότησαν το Νο 4 Σχολείο Βασικής Εκπαίδευσης (No 4 Elementary Flying Training School). Τα Β-2 παρέμειναν στην ιδιοκτησία της Blackburn και συνέχισαν να έχουν πολιτικούς αριθμούς παρόλο που βάφτηκαν στα χρώματα των εκπαιδευτικών της RAF και έφεραν τα σήματα της. Τον Φεβρουάριο του 1942 τα εναπομείναντα αεροσκάφη πέρασαν στην κατοχή της RAF και αξιοποιήθηκαν σαν στατικές άτρακτοι για εκπαίδευση.

## Χρήστες
; Ηνωμένο Βασίλειο
* RAF

## Δείτε επίσης

### Αεροσκάφη που σχετίζονται με την ανάπτυξη του Β-2
* Blackburn Bluebird
* Blackburn Bluebird IV

### Παρόμοια αεροσκάφη
* de Havilland Tiger Moth
* Miles Magister

## Παραπομπές


## Βιβλιογραφία

* 
* 
* 

B-2
Κατηγορία:Εκπαιδευτικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου
Κατηγορία:Αεροσκάφη του Β' Παγκοσμίου Πολέμου
Αρχιεπισκοπή Μαρωνιτών Κύπρου

Η **Αρχιεπισκοπή Μαρωνιτών Κύπρου** (λατινικά: *Archidioecesis Cyprensis Maronitarum*) ιδρύθηκε στη Λευκωσία το 1316, με πρώτο επίσκοπο τον Ανανία. Μετά τον θάνατο του Κύπριου Επισκόπου Λουκά το 1673, μεταφέρθηκε στη Βηρυτό για να επιστρέψει ξανά στη Λευκωσία το 1988. Από το 1840 ακολουθεί το λατινικό ημερολόγιο. Σημερινός αρχιεπίσκοπος είναι ο Σελίμ Ζαν Σφέιρ. Ανήκει στην Μαρωνίτικη Εκκλησία, μία από τις Ανατολικές Καθολικές Εκκλησίες που βρίσκονται σε πλήρη κοινωνία με τον Πάπα.

## Επικράτεια και στατιστικά στοιχεία
Η Αρχιεπισκοπή έχει στη δικαιοδοσία της όλους τους πιστούς Μαρωνίτες της Κύπρου. Έδρα της είναι η πόλη της Λευκωσίας, όπου βρίσκεται ο Καθεδρικός Ναός της Παναγίας της Χάριτος.

Η Αρχιεπισκοπή, στα τέλη του 2013, είχε 838.897 πιστούς και είχαν βαφτιστεί 10.400 παιδιά, που αντιστοιχεί στο 1,2% του συνόλου, σε 12 ενορίες σε λειτουργία.

### Ενορίες
*Ενορία της Παναγίας της Χάριτος στη Λευκωσία
*Ενορία Αγίου Γεωργίου στον Κορμακίτη
*Ενορία Αγίου Μιχαήλ Αρχαγγέλου στον Ασώματο Κερύνειας
*Ενορία Τιμίου Σταυρού στην Καρπάσια
*Ενορία Αγίας Μαρίνας στην Αγία Μαρίνα Σκυλλούρας
*Ενορία Αγίου Μάρωνα στην Ανθούπολη
*Ενορία Αγίας Μαρίνας Κοτσιάτη
*Ενορία Αγίου Σαρμπέλ στη Λεμεσό
*Ενορία Αγίας Μαρίνας στα Κάτω Πολεμίδια
*Ενορία Αγίου Ιωσήφ στη Λάρνακα
*Ενορία Αγίας Κυριακής Πάφου

## Δείτε επίσης
* Μαρωνίτες της Κύπρου

## Παραπομπές


## Εξωτερικοί σύνδεσμοι
*
Σταυρούλα Ξουλίδου

Η **Σταυρούλα Ξουλίδου** είναι Ελληνίδα πολιτικός. Διετέλεσε βουλευτής της Β΄ Θεσσαλονίκης με το κόμμα των Ανεξαρτήτων Ελλήνων.

## Βιογραφία
Γεννήθηκε το 1965 στην Κοζάνη και μεγάλωσε στη Θεσσαλονίκη από το 1971. Το 1983 αποφοίτησε από το 13ο Λύκειο Θεσσαλονίκης. Το 1983 εισήχθη τρίτη στο τμήμα της Θεολογικής Σχολής του Α.Π.Θ. από όπου πήρε το πτυχίο της το 1987. Παρακολούθησε ως το 1989 το μεταπτυχιακό τμήμα της σχολής της στον Τομέα της Κοινωνιολογίας και εργαστήρια Παιδαγωγικής. Μετά το τέλος των σπουδών της παρακολούθησε σεμινάρια management και μάρκετινγκ στην ΕΕΔΕ. Είναι έγγαμη και μητέρα. Η διδακτική της δραστηριότητα ξεκίνησε το 1993 κι από τότε υπηρέτησε ως αναπληρώτρια σε γυμνάσια και λύκεια της χώρας ως θεολόγος. Από το 2000 ως τις εκλογές της 6ης Μαΐου 2012 υπηρέτησε ως καθηγήτρια.

Στις βουλευτικές εκλογές της 6ης Μαΐου 2012, εκλέχτηκε βουλευτής καταλαμβάνοντας τη μοναδική έδρα των Ανεξαρτήτων Ελλήνων στη Β΄ εκλογική περιφέρεια Θεσσαλονίκης. Στις βουλευτικές εκλογές της 17ης Ιουνίου 2012 επανεκλέχθηκε βουλευτής των Ανεξαρτήτων Ελλήνων στη Β΄ εκλογική περιφέρεια Θεσσαλονίκης, όπως και στις βουλευτικές εκλογές της 25ης Ιανουαρίου 2015. Ορίστηκε Υπεύθυνη Κοινοβουλευτικού Τομέα Παιδείας, Θρησκευμάτων & Αθλητισμού των Ανεξαρτήτων Ελλήνων. 

Στις ευρωεκλογές του 2024 έθεσε υποψηφιότητα με τη Φωνή Λογικής της Αφροδίτης Λατινοπούλου.

## Παραπομπές


Κατηγορία:Βουλευτές Β΄ Θεσσαλονίκης
Κατηγορία:Έλληνες θεολόγοι
Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Καραμπόλα (φρούτο)

μικρογραφία


μικρογραφία|Καραμπόλα (Starfruit)
Η **καραμπόλα** (γνωστή και ως *Star fruit*) είναι ένα φυτό το οποίο καλλιεργείται στην Ινδονησία, την Ινδία και τη Σρι Λάνκα, όπου είναι αυτοφυές, αλλά και στην Αμερικανική ήπειρο.Στην Ευρώπη υπάρχουν μικρές καλλιέργιες στις νότιες περιοχές σε Ισπανία και Ελλάδα. Το φρούτο έχει το σχήμα αστεριού, είναι ιδιαίτερα ζουμερό και αν ασκηθεί δύναμη επάνω του συρρικνώνεται (μαζεύει). Μπορεί να φαγωθεί ωμή, αλλά χρησιμοποιείται και ως υλικό σε γκοφρέτες, σάλτσες, μπισκότα και πίτσες. Είναι ιδιαίτερα δημοφιλής στον Νότιο Ειρηνικό και τη Νοτιοανατολική Ασία. Η γεύση της είναι παρόμοια με την γεύση του αχλαδιού αλλά πολύ πιο γλυκιά. Στην Ινδία, η καραμπόλα έχει κυρίως φαρμακευτική χρήση.

## Πηγές
*http://www.dinfo.gr/%CF%84%CE%B1-10-%CF%80%CE%B9%CE%BF-ις %CF%80%CE%B1%CF%81%CE%AC%CE%BE%CE%B5%CE%BD%CE%B1-%CF%86%CF%81%CE%BF%CF%8D%CF%84%CE%B1-%CF%83%CE%B5-%CF%8C%CE%BB%CE%BF-%CF%84%CE%BF%CE%BD-%CE%BA%CF%8C%CF%83%CE%BC/

## Εξωτερικοί σύνδεσμοι

Κατηγορία:Τροπικά φρούτα
Κατηγορία:Τροπική γεωργία
Κατηγορία:Χλωρίδα της Ινδονησίας
Κατηγορία:Χλωρίδα της Ινδίας
Κατηγορία:Χλωρίδα της Σρι Λάνκα
Κατηγορία:Χλωρίδα της Νοτιοανατολικής Ασίας
Winning Days

Το "**Winning Days**" είναι το δεύτερο άλμπουμ των The Vines. Κυκλοφόρησε στις 23 Μαρτίου του 2004 από την Capitol Records. To Winning Days ηχογραφήθηκε το 2003 στα Bearsville Studios της Νέας Υόρκης με τη βοήθεια του Bill Synans. Το μίξινγκ έγινε στα Cello Studios στο Λος Άντζελες τον Σεπτέμβριο του 2003.

## Κομμάτια
Όλα τα κομμάτια γράφτηκαν από τον Craig Nicholls, εκτός από το 7 που γράφτηκε από τον Craig Nicholls και τον Patrick Matthews

## Συντελεστές
* Craig Nicholls - φωνή, κιθάρα, κρουστά, moog συνθεσάιζερ
* Patrick Matthews - μπάσο, πιάνο, πλήκτρα
* Ryan Griffiths - κιθάρα
* Hamish Rosser - ντραμς, κρουστά
* Rob Schnapf - παραγωγός, μίξινγκ
* Doug Boehm - μηχανικός, μίξινγκ
* Susanna Howe - φωτογραφία
* Love Police - σχέδιο

## Θέσεις στα τσάρτς

## Παραπομπές


Κατηγορία:Άλμπουμ του 2004
Κοκολάτα Αργοστολίου Κεφαλληνίας

*Στην Κεφαλλονιά υπάρχει ο συνώνυμος οικισμός [[Κοκολάτα Κοθρέα Κεφαλληνίας|Κοκολάτα Ερισου]]*

Τα **Κοκολάτα** είναι χωριό της Κεφαλονιάς με υψόμετρο 80 μέτρα. Διοικητικά ανήκει στον δήμο Αργοστολίου. Βρίσκονται περίπου 3 χιλιόμετρα έξω από το Αργοστόλι, την πρωτεύουσα της Κεφαλονιάς. Έχει 176 μόνιμους κατοίκους, σύμφωνα με την απογραφή του 2011, και περίπου 80 σπίτια. Οι κάτοικοι του χωριού ασχολούνται κυρίως με την κτηνοτροφία και τη γεωργία, καθώς και με οικοδομικές εργασίες. Στο χωριό έχουν ανασκαφεί τάφοι Μυκηναϊκής περιόδου, στους οποίους βρέθηκαν σκεύη της εποχής. Τα ευρήματα αυτά εκτίθενται στο Αρχαιολογικό Μουσείο Αργοστολίου. Τα Κοκολάτα βρίσκονται κοντά στα Κομποθεκράτα όπου είναι της ίδιας περιφέρειας. Σχεδόν δίπλα από το χωριό βρίσκεται το φρούριο του Αγίου Γεωργίου ή "Κάστρο" όπως το ονομάζουν οι ντόπιοι. Ο σεισμός του 1953 κατέστρεψε κυριολεκτικά όλο το χωριό, αλλά παρ' όλα αυτά οι κάτοικοι το ξανά έχτισαν όλο από την αρχή, και σήμερα έχουν μείνει κατεστραμμένα μόνο κάποια παλιά σπίτια στα οποία έχει πέσει η σκεπή και κάποια κομμάτια από τους τοίχους τους.

Στα Κοκολάτα λειτουργούσε δημοτικό σχολείο, το κτίριο του οποίου τώρα χρησιμοποιείται για τις εκδηλώσεις του Μελισσοκομικού συνεταιρισμού Κεφαλλονιάς και Ιθάκης. Στα Κοκολάτα υπάρχει και εκκλησία, αφιερωμένη στην Αγία Παρασκευή. Αυτή είναι μια ορθόδοξη εκκλησία η οποία έχει ένα μεγάλο προαύλιο με 3 άσπρα πέτρινα παγκάκια και 2 μικρά δεντράκια. Στο χωριό ρέουν ρυάκια, κυρίως τον χειμώνα. Τέλος, τα Κοκολάτα είναι ένα από τα παλαιότερα χωριά της Κεφαλληνίας.

## Πληθυσμός

## Παραπομπές




Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
Επαμεινώνδας Πενθερουδάκης

Ο **Επαμεινώνδας Πενθερουδάκης** του Γεωργίου (1926 - 1996) ήταν στρατηγός του ελληνικού Στρατού Ξηράς. Διετέλεσε αρχηγός ΓΕΣ την περίοδο 1984 - 1986.

Υπήρξε στενός συνεργάτης του Αντώνη Δροσογιάννη.

## Βιογραφικά στοιχεία
Γεννήθηκε το 1926 στην Επισκοπή Λαππαίων Ρεθύμνου. Αποφοίτησε από τη Στρατιωτική Σχολή Ευελπίδων (ΣΣΕ) τον Μάρτιο του 1949 ως ανθυπολοχαγός του Πυροβολικού. Ως αξιωματικός συμπλήρωσε τη στρατιωτική του εκπαίδευση στη Σχολή Πυροβολικού, το Κέντρο Συνεργασίας Αεροπορίας Στρατού, τη Σχολή Πεζικού, τη Σχολή Γενικής Μορφώσεως του ΓΕΣ, τη Στρατιωτική Σχολή Ξένων Γλωσσών και τη Σχολή Αξιωματικών Ψυχολογικού Πολέμου ΗΠΑ. Επίσης, αποφοίτησε από τη Σχολή Πολέμου και τη Σχολή Εθνικής Άμυνας και ήταν πτυχιούχος Νομικής και Πολιτικών Επιστημών του Πανεπιστημίου Αθηνών.

Είχε πολεμική δράση στις τελικές μάχες του εμφυλίου πολέμου (Γράμμος - Βίτσι), ως διμοιρίτης τυφεκιοφόρων.

Στη συνέχεια υπηρέτησε σε πολλές επιτελικές θέσεις και διετέλεσε διοικητής Μοίρας Βαρέος Πυροβολικού, εκπαιδευτής στη Σχολή Πυροβολικού, καθηγητής στην Έδρα Ειδικών Επιχειρήσεων και Γενικής Τακτικής της Ανωτέρας Σχολής Πολέμου και ακόλουθος Άμυνας στην ελληνική πρεσβεία στη Σόφια.

Στη συνέχεια διετέλεσε διευθυντής της Διεύθυνσης Πυροβολικού και επιτελάρχης του Δ΄ Σώματος Στρατού, διοικητής της ΧΙ Μεραρχίας Πεζικού, Α΄ υπαρχηγός ΓΕΣ και διοικητής του Β΄ και του Δ΄ Σώματος Στρατού.

Έγινε αρχηγός ΓΕΣ στις 19 Δεκεμβρίου 1984, παραμένοντας μέχρι τις 23 Δεκεμβρίου 1986.

Πέθανε σε ηλικία 70 ετών το 1996. Ήταν έγγαμος και είχε δύο παιδιά

## Παραπομπές


Κατηγορία:Έλληνες αξιωματικοί του πυροβολικού
Κατηγορία:Αρχηγοί Γενικού Επιτελείου Στρατού (Ελλάδα)
Κατηγορία:Κρητικοί
Αθανάσιος Δημητρακόπουλος

Ο **Αθανάσιος Δημητρακόπουλος** (14 Μαΐου 1936 - 8 Ιουλίου 2022) ήταν Έλληνας δικηγόρος και πολιτικός.

## Βιογραφικά στοιχεία
Γεννήθηκε στις 14 Μαΐου 1936 στον Πλάτανο Ναυπακτίας Αιτωλοακαρνανίας. Σπούδασε νομικά στην Αθήνα και άσκησε τη δικηγορία.

Ήταν βουλευτής Αιτωλοακαρνανίας του ΠΑΣΟΚ από το 1981 μέχρι το 1996, και διετέλεσε υφυπουργός Προεδρίας της Κυβερνήσεως από το Σεπτέμβριο του 1987 μέχρι τον Ιούνιο του 1988.

Είναι νυμφευμένος και έχει δύο παιδιά, ένα γιο και μία κόρη.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Αιτωλοακαρνανίας
Κατηγορία:Έλληνες υφυπουργοί Προεδρίας